ԵԿՄ Էջմիածնի տարածքային բաժանմունքի պատանի եւ երիտասարդ երկրապահները հայտարարված երկրապահական ծառատունկ-շաբաթօրյակը սկսեցին վաղ առավոտյան` ծառատունկով: Էջմիածնի քաղաքապետարանի աջակցությամբ շուրջ 50 հացենի տեսակի ծառ տնկվեց Սուրբ Հռիփսիմե եկեղեցու հարակից տարածքում: Այնուհետեւ երկրապահները մաքրման աշխատանքներ իրականացրին Էջմիածնի եղբայրական գերեզմանոցում, Վազգեն Սարգսյանի հուշարձանի եւ Արցախյան ազատամարտին մասնակցած ազատամարտիկների հիշատակը հավերժացնող հուշակոթողի տարածքներում: